اردوغان آوروپا بیرلیگی عضوو 3 اؤلکه، تورکیه پرزیدنتی رجب طیب اردوغان ایله اؤنوموزدکی آیلاردا یئنی‌دن بیر آرایا گله‌جک.
فرانسا پرزیدنتی امانوئل ماکرون، آلمانیا ایله اینگیلیستان باش ناظیرلری آنگلا مرکل و بوریس جانسون ایله، اردوغان ایله 2020نین ایلک آیلاریندا، تورکیه‌ده یئنی‌دن گؤروشه‌جک‌لرینی سؤیله‌دی.
اینگیلیستانین باشکندی لندنداکی ناتو ایجلاسی‌نین آردین‌دان آچیقلاما‌لاردا اولان ماکرون، القاعده و داعش‌ین دوشمن‌لری اولدوغونو دیله گتیره‌رک، تورکیه‌نین امنیتی و ترورون بدلینی آغیر اؤدمه‌سینه دویدوغوم حؤرمت و موتتفیق‌لیک علاقه‌میز ایچینده، داعشین یئنی‌دن جانلانماماسی آدینا، سوریه‌نین قوزئی-دوغوسونداکی وضعیت ایله علاقه‌دار دیالوقون گوجلندیریلمه‌سی لازیم‌دیر. دئیه دانیشدی.
ماکرون، پرزیدنت اردوغان، آلمانیا باش ناظیری مرکل و اینگیلیستان باش ناظیری جانسون ایله اوّلکی گون لندن‌ده رئال‌لاشان دؤردلو ایجلاسی خاطیرلادا‌راق، سوریه، لیبی و دیگر موضوعلاردا، تورکیه ایله دیالوقو داوام ائتدیرمه‌یه قرار وئردیک. 2020نین ایلک اوچ آییندا احتیماللا تورکیه‌ده تکرار بیر آرایا گلجگیک. دئدی.
